**HÍRLEVÉL**

**„Együttműködés Szolnok Gazdaságának Fejlesztéséért és a Szolnoki Munkahelyekért” - Szolnoki Foglalkoztatási Paktum hírlevél**

**2018. évi 3. szám**

### **Újra beadhatók a támogatási kérelmek „*A KKV-k versenyképességének növelése adaptív technológiai innováció révén*” című felhívásra**

**Magyarország Kormánya pályázatot hirdetett a vállalati K+F+I tevékenységek intenzitásának növelése érdekében. A Széchenyi2020 GINOP-2.1.8-17 felhívásban 42,275 milliárd Ft támogatási keretösszeg áll a pályázók rendelkezésére. Cél a kutatás, a technológiai fejlesztés és az innováció erősítése, a K+F+I együttműködések elterjesztése és a kiválóság felkarolása, illetve a KKV szektor kiaknázatlan K+F+I lehetőségeinek ösztönzése.**

A pályázat olyan eszközök, immateriális javak beszerzését támogatja, amelyek a támogatást igénylő vállalkozásnál a támogatási kérelem benyújtásakor nem álltak rendelkezésre és beszerzésük révén a támogatást igénylő vállalkozásnál

- új vagy lényegesen módosított termék, szolgáltatás, eljárás jön létre, vagy

- új vagy lényegesen módosított eljárás, technológia alkalmazására, piaci bevezetésére kerül sor.

A pályázat keretében nyújtott támogatás vissza nem térítendő támogatásnak minősül. A projekt keretében igényelt támogatás nem haladhatja meg a támogatási kérelem benyújtását megelőző jóváhagyott (közgyűlés, taggyűlés, illetve a tulajdonosok által jóváhagyott), legutolsó lezárt, teljes üzleti év éves beszámoló szerinti árbevétel összegét, a támogatás mértéke min. 5 millió forint – max. 30 milliót forint, a támogatási intenzitás 50%.

A pályázatokat az elektronikus pályázati felületen **2018. szeptember 27. 12 óráig** lehet benyújtani a pályázati dokumentációban meghatározott feltételek szerint. A támogatott beruházást 6 hónap alatt, legkésőbb 2019. december 31-ig kell a kedvezményezetteknek befejezniük.

A pályázat kódjele: GINOP-2.1.8-17

A pályázati dokumentáció elérhető [itt](https://www.palyazat.gov.hu/jra-beadhatk-a-tmogatsi-krelmek-a-kkv-k-versenykpessgnek-nvelse-adaptv-technolgiai-innovci-rvn-cm-felhvsra).